Ilyen, amikor a saját tesód széttrollkodja a romantikusnak szánt képet - Nő és férfi | Femina
Vicces képek testvérekről
Tökéletes fotót szerettek volna, a testvéreknek viszont egészen más elképzelései voltak: vicces lett az eredmény.
testvérek képei
A legtöbben szerencsésnek tartják magukat azért, mert van testvérük. A tesók közötti kapocs semmi máshoz nem hasonlítható, ráadásul mindig van mellettük valaki, akire támaszkodhatnak.
Persze, vannak néha olyan pillanatok is, amikor nem olyan egyszerű így az élet: szinte az összes szülő tudna mesélni a nagy veszekedésekről és a vicces pillanatokról, amit a gyerekek közti viták, nézeteltérések vagy versengések okoztak.
Tesók, akik széttrollkodták a képeket
A humoros helyzetekből pedig nemcsak kicsiként, de felnőttként sincs hiány. A tesók ekkor is szívesen megviccelik egymást, legyen szó bármilyen szituációról vagy alkalomról. A következő testvérek nem bírtak magukkal, és széttrollkodták a tökéletesnek szánt fotót: volt, aki romantikus pillanatokat photobombolt személyesen vagy egy kis szerkesztéssel, és olyan is, akinek a tökéletes családi képekről voltak már elképzelései. Vicces felvételeiket osztották meg a netezők.
A férfit arra kérte a nővére, hogy retusálja esküvői fotóit. Úgy döntött, egy kicsit izgalmasabbá is teszi őket, ezért a híres horrorbohócot rejtette el rajtuk. Bár nem személyesen trollkodta szét a képet, vicces lett az eredmény.